OpenLLM-France/wikimedia huggingface dataset:
# Dimai

Dimai és un despoblat de la regió de l'Oasi del Faium. Era llogaret de pescadors i centre de caravanes. Prop del llogaret passava la calçada de les processons al temple de Sobek, a el Faium. Té els temples de Soknopaiou Nesos i el de Qasr al-Sagha.
# Shri

Shri, Sri o Shree (devanāgarī: श्री, sànscrit: Śrī) és un títol honorífic que acompanya el nom d'una divinitat hindú o d'una persona honorable. Literalment significa esplendor, majestat, el venerable. O bé també pot significar riquesa, fortuna o prosperitat.
És un mot d'origen sànscrit, que tenia el significat de prosperitat, paraula que portava bona sort. L'origen de la paraula ve del nom d'una deessa de la fortuna i de la prosperitat esmentada en el Rigveda i en el Veda Arthava. Deessa amb unes característiques semblants a la deessa Lakxmi.
Amb el temps Sri es va convertir en un terme honorífic comú en el subcontinent indi. Amb aquest significat s'ha utilitzat i s'utilitza pels savis i gurus, com per exemple el guru reconegut internacionalment Sri Aurobindo. També es pot utilitzar com un epítet d'un objecte sagrat o honorat. A l'Índia moderna, Sri s'utilitza en el sentit de "Sir". La seva contrapart femenina és Srimati. Alhora Sri és l'epítet d'alguns déus hindús, que també es pot traduir com Senyor.

## Referències

* ↑ «Optimot. Consultes lingüístiques - Llengua catalana». [Consulta: 18 juliol 2017].
* ↑ Pujol, Oscar. Diccionari sànscrit-català. Barcelona: Enciclopèdia Catalan, 2005, p. 967. ISBN 84-412-1405-0 [Consulta: 28 desembre 2015].
* ↑ «Śrī | enciclopèdia.cat». [Consulta: 18 juliol 2017].
* ↑ The A to Z of Hinduism, par B.M. Sullivan publié par Vision Books, pages 209 et 210, ISBN 8170945216
# Griko salentino

El griko, també escrit grico, és un dialecte del grec, parlat per gent de la regió de la Magna Grècia, regió al sud de la Itàlia i Sicília, i també és conegut com a llengua grecànica. Els grecs sovint diuen el dialecte de Katoitaliótika (Grec: Κατωιταλιώτικα, 'italià austral') i de vegades calabrià, tot i que l'últim pot servir com un eufemisme per a una llengua pidgin del grec i de l'italià.
Dues petites comunitats gricoparlants sobreviuen avui a les regions italianes de Calàbria i Pulla (península de Salento).

## Exemple de text

Fragment de la Kalinifta, una cançó popular grecànica:

### Griko

Εβώ πάντα σε σένα πενσέω, γιατί σένα φσυχή μου 'γαπώ, τσαι που πάω, που σύρνω, που στέω στην καρδιά μου πάντα σένα βαστώ.
transcripció: Evó panda se sena penseo, iatí sena psikhí mu gapó, Tse pu pao, pu sirno, pu steo stin kardià mu panda sena vastó.

### Grec Modern

Εγώ πάντα εσένα σκέφτομαι, γιατί εσένα ψυχή μου αγαπώ, και όπου πάω, όπου σέρνομαι, όπου στέκομαι, στην καρδιά μου πάντα εσένα βαστώ.

### Català

Sempre penso en tu, Perquè t'estimo, ànima meva, I a qualsevol lloc on m'en vagi, m'amagui, em quedi, Sempre et duré al meu cor.

## Referències

* ↑ F. Violi, Lessico Grecanico-Italiano-Grecanico, Apodiafàzzi, Reggio Calabria, 1997.
* ↑ Paolo Martino, L'isola grecanica dell'Aspromonte. Aspetti sociolinguistici, 1980. Risultati di un'inchiesta del 1977
* ↑ Filippo Violi, Storia degli studi e della letteratura popolare grecanica, C.S.E. Bova (RC), 1992
* ↑ Filippo Condemi, Grammatica Grecanica, Coop. Contezza, Reggio Calabria, 1987;
* ↑ «In Salento e Calabria le voci della minoranza linguistica greca | Treccani, il portale del sapere» (en italià). [Consulta: 5 febrer 2023].
* ↑ G. Horrocks, Greek: A history of the language and its speakers, London: Longman. 1997. Ch. 4.4.3 and 14.2.3.

## Enllaços externs

* Grika milume! Arxivat 2005-08-28 a Wayback Machine. Una comunitat gricoparlant (anglès)
* Grecìa Salentina Arxivat 2005-03-24 a Wayback Machine. web oficial (italià)
* Salento Griko (italià)
# AMC (canal de televisió)

AMC és un canal de televisió per cable dels Estats Units propietat d'AMC Networks. La programació beu principalment de pel·lícules i uns pocs títols de producció pròpia. El canal s'anomenava inicialment "American Movie Classics", però a partir del 2002 el nom es va reduir a les sigles. El juliol del 2015, AMC es rebia en unes 94.832.000 llars als EUA subscrites a la televisió de pagament (el 81,5% de les llars amb un televisor com a mínim).
Les pel·lícules són el pal de paller de la graella d'AMC. Té llicències de Warner Bros., Metro-Goldwyn-Mayer (inclosos films de United Artists i continguts de The Samuel Goldwyn Company, Orion Pictures i Cannon Group), Universal Studios, Paramount Pictures, Walt Disney Studios Motion Pictures (principalment contingut de Touchstone Pictures i 20th Century Studios) i de Sony Pictures Entertainment (incloses les firmes Columbia Pictures, TriStar Pictures, Sony Pictures Classics, Screen Gems i Triumph Films).
Pel que fa a les sèries de televisió, la primera producció pròpia va ser el concurs The Movie Masters, emès entre el 1989 i el 1990. AMC ha guanyat popularitat amb l'emissió de Mad Men el 2007, seguida per Breaking Bad el 2008. També emet produccions alienes com CSI: Miami i The Rifleman.

## Sèrie original

| Any | Títol |
| 1996–1998 | Remember WENN |
| 1999–2001 | The Lot |
| 2006 | Broken Trail |
| 2007–2015 | Mad Men |
| 2008–2013 | Breaking Bad |
| 2009 | The Prisoner |
| 2010 | Rubicon |
| 2010–2022 | The Walking Dead |
| 2011–2013 | The Killing |
| 2011–2016 | Hell on Wheels |
| 2013 | Low Winter Sun |
| 2014–2017 | Turn: Washington's Spies |
| 2014–2017 | Halt and Catch Fire |
| 2015–2022 | Better Call Saul |
| 2015–2023 | Fear the Walking Dead |
| 2015–2019 | Into the Badlands |
| 2016–2019 | Preacher |
| 2016 | Feed the Beast |
| 2017–2019 | The Son |
| 2020–2021 | The Walking Dead: World Beyond |
| 2022–present | Dark Winds |
| 2022 | Tales of the Walking Dead |
| 2022–present | That Dirty Black Bag |
| 2023–present | The Walking Dead: Dead City |
| 2023–present | The Walking Dead: Daryl Dixon |

## Referències

* ↑ Associated Press «When TV network changes name, look close». CNN.com. Associated Press, 03-03-2003 [Consulta: 31 maig 2008].
* ↑ «List of how many homes each cable network is in as of July 2015». TV by the Numbers. Zap2it, 21-07-2015. Arxivat de l'original el 16 de juliol 2018. [Consulta: 21 juliol 2015].

## Enllaços externs

* Lloc web oficial (anglès)
# Ultramóvil

Ultramóvil fou la marca amb què els mecànics catalans germans Molist comercialitzaren els automòbils que varen fabricar el 1902 als seus tallers de Barcelona, situats al número 123 del carrer Aribau i coneguts com a Carruajes y Carroserias Juan Molist. El negoci dels Molist es dedicava principalment, des de 1878, a la manufactura de carrosseries per a carruatges.
Els cotxes Ultramóvil muntaven xassissos i motors subministrats per la casa Bons del barri de Sants. Es té constància de dos exemplars que varen ser matriculats a Sevilla, un d'ells amb el número de placa SE-51.

## Referències

* ↑ «Ultramóvil» (en castellà). vehiculoclasico.es, 17-11-2003. Arxivat de l'original el 5 de març 2016. [Consulta: 24 març 2016].
* ↑ «ULTRAMOVIL (1902)» (en castellà). autopasion18.com. [Consulta: 24 març 2013].
# Constant d'Euler-Mascheroni

* Per altres significats, vegeu llista de temes anomenats en honor de Leonhard Euler.
* No s'ha de confondre amb Constant d'Euler.
La constant d'Euler-Mascheroni o senzillament γ (gamma) és una constant matemàtica, usada principalment en teoria dels nombres, i es defineix com el límit de la diferència entre la sèrie harmònica i el logaritme natural:
    $\gamma =\lim _{n\to +\infty }\left(\sum _{k=1}^{n}{\frac {1}{k}}-\ln(n)\right)=\int _{1}^{+\infty }\left({1 \over \lfloor x\rfloor }-{1 \over x}\right)\,dx$
La següent integral també està relacionada amb la constant d'Euler-Mascheroni, i la funció $\Gamma$:
    $\gamma =-\int _{0}^{+\infty }{\ln(x)\,\mathrm {e} ^{-x}}\,dx=-\Gamma '(1).$
El valor aproximat d'aquesta constant és:
No se sap si gamma és racional. De tota manera, l'anàlisi per fraccions contínues mostra que si gamma és racional, el seu denominador té més de 10,000 dígits, és a dir, que si γ = a /b llavors b > 10$^{10000}$; aquest resultat s'ha millorat i actualment el límit està en b > 10$^{242080}$. La constant d'Euler-Mascheroni també apareix a una fórmula per a la funció Gamma.
El nom de la constant es deu als matemàtics Leonhard Euler i Lorenzo Mascheroni.
# Ait Ourir

Ait Ourir (en àrab آيت ورير, Āyt Wurīr; en amazic ⴰⵢⵜ ⵓⵔⵉⵔ) és un municipi de la província d'Al Haouz, a la regió de Marràqueix-Safi, al Marroc. Segons el cens de 2014 tenia una població total de 39.108 persones. La ciutat es troba al marge septentrional del riu Ourika, 29.8 km per carretera al nord-oest de Tighedouine i 33.3 km a l'est de Marràqueix.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
* ↑ Google Maps. Maps [mapa].
# Alberich Mazak

Alberich Mazak o també Alberik Mazák (Racibórz, 1609 – 9 de maig del 1661) fou un prevere i compositor del segle xvii.
Va néixer al si d'una família txeca. Després d'estudiar música i filosofia, va entrar a l'Abadia de Heiligenkreuz el 1631, i el 1633 hi esdevingué sacerdot. Va crear més de tres-centes composicions. Va escriure misses, lletanies, ofertoris, antífones, salms i cantates sacres. Els instruments que fa servir majoritàriament són el violí, la trompeta, el fagot, la viola de gamba, la corneta i el tamborí. Les seves composicions, principalment motets, reunits sota el títol Harmonicus cultus, van ser publicats per ell a Viena, Opus I, el 1649, l'Opus Minus (II) el 1650 i Opus Maius (III) el 1653. La darrera és actualment desapareguda.

## Referències

* 1 2 «Alberik Mazak» (en anglès). Informační systém Masarykovy univerzity.
* ↑ Vierhaus, Rudolf (ed.). «Mazak, Alberich». A: Deutsche biographische Enzyklopädie (en alemany). vol 13. Suplement. Múnic: K.G. Saur, 2003, p. 233. ISBN 978-3-598-25030-9.

## Enllaços externs

* «». Biblioteca nacional d'Alemanya.
# Alder (cràter)

Alder és un cràter lunar que es troba a l'hemisferi sud de la cara oculta de la Lluna. Es troba a la conca Aitken del Pol Sud- i es troba al sud-est del cràter Von Kármán. Al sud-est d'Alder s'hi troba Bose, i al sud-sud-oest s'hi troba Boyle.

## Cràters satèl·lits

Per convenció, aquestes característiques s'identifiquen en els mapes lunars localitzant la lletra en el punt mitjà de la vora del cràter que es troba més proper a Alder.
| Alder | Latitud | Longitud | Diàmetre |
| E | 47.6° S | 172.3° W | 16 km |

## Referències

* Andersson, L. E.; Whitaker, E. A.. NASA Catalogue of Lunar Nomenclature. NASA RP-1097, 1982.
* Blue, Jennifer. «Gazetteer of Planetary Nomenclature». USGS, July 25, 2007. [Consulta: 5 agost 2007].
* Bussey, B.; Spudis, P. The Clementine Atlas of the Moon. New York: Cambridge University Press, 2004. ISBN 978-0-521-81528-4.
* Cocks, Elijah E.; Cocks, Josiah C. Who's Who on the Moon: A Biographical Dictionary of Lunar Nomenclature. Tudor Publishers, 1995. ISBN 978-0-936389-27-1.
* McDowell, Jonathan. «Lunar Nomenclature». Jonathan's Space Report, July 15, 2007. [Consulta: 24 octubre 2007].
* Menzel, D. H.; Minnaert, M.; Levin, B.; Dollfus, A.; Bell, B. «Report on Lunar Nomenclature by the Working Group of Commission 17 of the IAU». Space Science Reviews, vol. 12, 2, 1971, pàg. 136–186. Bibcode: 1971SSRv...12..136M. DOI: 10.1007/BF00171763.
* Moore, Patrick. On the Moon. Sterling Publishing Co., 2001. ISBN 978-0-304-35469-6.
* Price, Fred W. The Moon Observer's Handbook. Cambridge University Press, 1988. ISBN 978-0-521-33500-3.
* Rükl, Antonín. Atlas of the Moon. Kalmbach Books, 1990. ISBN 978-0-913135-17-4.
* Webb, Rev. T. W.. Celestial Objects for Common Telescopes. 6th revised. Dover, 1962. ISBN 978-0-486-20917-3.
* Whitaker, Ewen A. Mapping i Naming the Moon. Cambridge University Press, 1999. ISBN 978-0-521-62248-6.
* Wlasuk, Peter T. Observing the Moon. Springer, 2000. ISBN 978-1-85233-193-1.

## Vegeu també

* Llista de cràters lunars
* Selenografia

## Enllaços externs

* «Localització del cràter al Google Moon».
* «Digital Lunar Orbiter Photographic Atlas of the Moon».
* Taylor, G. J. «The Biggest Hole in the Solar System». Planetary Science Research Discoveries, 01-07-1998. Arxivat de l'original el 20 August 2007. [Consulta: 25 juliol 2007]. (This article on South Pole-Aitken (SPA) basin mentions Alder crater.)
# Aldeonte

Aldeonte és un municipi de la província de Segòvia, a la comunitat autònoma de Castella i Lleó.

## Referències

* ↑ «Provincia de Segovia (España): Municipios & Localidades» (en castellà), 22-01-2021. [Consulta: 12 març 2021].
# Albano di Lucania

Albano di Lucania (lucà: Albánë) és un municipi italià, situat a la regió de Basilicata i a la província de Potenza. Ocupa una superfície de 55,87 quilòmetre quadrat i tenia 1,341 habitants a l'1 gener 2023.

## Demografia

Evolució demogràfica :
| 1r gener 2017 | 1r gener 2018 | 1r gener 2023 |
| 1.425 | 1.409 | 1.341 |

## Administració

Llista d'alcaldes i alcaldesses :
| Dates mandat | Nom de l'alcalde/ssa | Causa finalització |

## Referències

* ↑ Error: hi ha títol o url, però calen tots dos paràmetres.«».
* ↑ Error: Unable to display the reference properly. See the documentation for details.
# Albanosmilus

Albanosmilus és un gènere extint de carnívor de la família Barbourofelidae. Anteriorment va ser considerat membre de la família Nimravidae. Va ser assignat a Barbourofelinae per Bryant (1991).

## Característiques

Albanosmilus era més voluminós i musculós que els grans felins actuals, com el tigre, i probablement semblava un lleó amb aspecte d'os. Tenia uns grans ullals en forma de sabre que recorden a les dels fèlids maquerodontins i que usarien saltant al coll de les seves preses.

## Distribució geogràfica

Va viure durant el Miocè mitjà i superior a Europa, Àsia, i Nord-amèrica. A la Depressió del Vallès-Penedès se'n coneixen al voltant de 60 fòssils; els més antics tenen uns 12 milions d'anys d'antiguitat i els més recents uns 9,5 milions d'anys.

## Taxonomia

Se'n coneixen dues espècies:
* Albanosmilus whitfordi
* Albanosmilus jourdani

## Referències

* ↑ Un nuevo carnívoro del Mioceno de Cataluña-Aragosaurus.com
* ↑ «PaleoBiology Database: Albanosmilus, basic info». Arxivat de l'original el 2012-10-13. [Consulta: 3 gener 2020].
* ↑ H. N. Bryant. 1991. Phylogenetic relationships and systematics of the Nimravidae (Carnivora). Journal of Mammalogy
* ↑ Robles, J. M. et al. 2013. New craniodental remains of the barbourofelid Albanosmilus jourdani (Filhol, 1883) from the Miocene of the Vallès-Penedès Basin (NE Iberian Peninsula) and the phylogeny of the Barbourofelini. Journal of Systematic Palaeontology, 11(8)
# Alfabet zaghawa

L'alfabet zaghawa o Alfabet Beria, Beria Giray Erfe ('Marques d'escriptura zaghawa'), és una escriptura alfabètica indígena creada per a la llengua zaghawa de Darfur i del Txad.
Als anys 1950, un professor d'escola zaghawa del Sudan anomenat Adam Tajir va crear un alfabet per al zaghawa. L'escriptura va tenir com a base les marques fetes als animals domèstics del clan, en especial en camells. Per això també se l'anomena alfabet camell, i va copiar l'inventari de l'alfabet àrab, un sistema no ideal per a la llengua Zaghawa.
El 2000, un veterinari zaghawa anomenat Siddick Adam Issa va fer una adaptació de l'escriptura de Tajir per al zaghawa, que va esdevenir popular en la comunitat zaghawa. La tipografia és una mica innovadora en el fet que les lletres majúscules tenen una asta descendent que baixa sota de la línia de base de les lletres minúscules i de les puntuacions, en contrast amb les lletres majúscules de l'alfabet llatí que pugen en relació a la minúsculesAlfabet llatí. El Beria Giray Erfe és un alfabet complet amb lletres específiques per a vocals; no obstant això, hi ha diacrítics per a marcar els tons (accent greu per al to descendent i accent agut per al to ascendent; els tons alt, mig i baix no són marcats), i també per marcar el tret distintiu d'ATR o arrel de llengua avançada (el màcron (¯) sobre les vocals per a marcar la derivació de /i e ə o u/ a partir de les lletres per a /ɪ ɛ a ɔ ʊ/).
Les lletres per a la /p/, so que no existeix ni en zaghawa ni en Àrab, s'escriu amb l'addició d'una cua a la lletra per a /b/. De la mateixa manera, /ʃ/ es deriva de /s/ amb un traç creuant el símbol. No sembla haver-hi una lletra per a /ħ/, ni una distinció entre /ɾ/ i /r/, encara que aquests són existeixen en zaghawa.
Numerais i pontuações europees són usades. Una proposta preliminar d'un futur mapa de l'escriptura en Unicode va ser feta en 2007.

## Referències

* ↑ Lopes, 2017.
* ↑ Silva, 2014.

## Bibliografia

* Lopes, Nei Bras. «Zagauas». A: Dicionário de História da África: Séculos VII a XVI. Belo Horizonte: Autêntica Editora, 2017.
* Silva, Alberto da Costa. A Manilha e o Libambo - A África e a Escravidão, de 1500 a 1700. Rio de Janeiro: Editora Nova Fronteira Participações S.A., 2014. ISBN 978-85-209-3949-9.

## Enllaços externs

* SIL Zaghawa Beria Font page, amb fonts no Unicode gratuïtes i proposta Unicode 2007].
# Ali Beg

«Ali Beg» té aquests significats:
* Ali Beg Dhul-Kadr, emir dels Dhu l-Kadr
* Ali Beg ibn Arghun Shah, amir dels Ja'un-i Qurban
* Ali Beg Yasauri, amir dels Yasauris
# Ali Beg Yasauri

Ali Beg Yasauri, Ali Dervix Yasauri, també Ali Yusuri (+1369) fou un amir dels yasauris de Transoxiana. Era cunyat de Mahmud Shah Yasauri (Hajji Mahmud Shah Yasauri), cosí de Tamerlà. Se l'esmenta el 1367 com un guerrer errant que fou cridat per Tamerlà i va entrar al seu servei; es va prometre amb una filla de Tamerlà i fou enviat a Bukharà, d'on havia estat nomenat governador el seu cunyat Mahmud Shah Yasauri. Aviat Mahmud i Ali Beg es van posar d'acord i van deixar d'enviar les taxes locals a Samarcanda. No obstant la tensió creada, van rebre a Tamerlà a la ciutat; en la tàctica a emprar van dir que preferien reforçar Bukharà per resistir un atac de les forces d'Amir Husayn, mentre Tamerlà preferia atacar tot i la seva inferioritat. Finalment va deixar la direcció de la ciutat a Mahmud Shah i Ali Beg Yasauri, aconsellant-los que si es trobaven en desigualtat, abandonessin el lloc, i amb 300 homes va sortir de Bukharà i es va dirigir cap a les forces de Husayn i després d'una escaramussa van seguir cap al Khurasan. Amir Husayn va assetjar Bukharà durant uns dies i finalment els habitants li van obrir les portes. Davant la tomba del Shaikh Saif al-Din va jurar que respectaria la vida dels habitants de Bukharà i aquests es van apoderar de diversos bastions. Mahmud Shah i Ali Beg Yasauri van fugir de la ciutat per dedicar-se a fustigar l'enemic i dirigir-se finalment a Makhan. Progressivament es va anar desmarcant de Tamerlà i quan finalment es va oposar als plans d'aquest, el conqueridor el va fer executar (1369)

## Bibliografia

* Charles Stewart, An autobiographic relat of the life of emperor Timur,
# Ali Badrakhan

Ali Badrakhan (àrab: علي بدرخان, ʿAlī Badraẖān) (el Caire, Egipte, 25 d'abril de 1946) és un director de cinema i guionista egipci, fill del director Ahmed Badrakhan. Va treballar com a assistent de Fatin Abdel Wahab a Ard el-nefak el 1968, i amb Youssef Chahine a les pel·lícules Selection el 1971 i Al Asfour el 1974. La seva primera pel·lícula va ser The Love That Was (1973) amb Soad Hosny. Badrakhan va col·laborar amb Naguib Mahfouz, Salah Jahin i Ahmed Zaki.

## Biografia

Badrakhan és fill d'Ahmed Badrakhan, d'ascendència kurda, i Salwa Allam i neix al Caire el 25 d'abril de 1946.

## Filmografia

| Any | Títol | Àrab | Notes |
| 1969 | Nadia | | |
| 1975 | Karnak | الكرنك | Director, guionista |
| 1978 | Shafika wa Metwali | شفيقة ومتولي | Director, guionista |
| 1981 | Ahl el qema | أهل القمة | Director, guionista |
| 1986 | Al-gough | الجوع | Director, guionista, productor |
| 1991 | Al-Ra'i wal Nisaa | الراعى والنساء | Director, Productor |
| 2002 | Desire | Al-Raghba | Director |

## Bibliografia

* Laura U. Marks, Hanan Al-Cinema: Affections for the Moving Image, The MIT Press UK. 2015.
* Josef Gugler, Film in the Middle East and North Africa: Creative Dissidence, University of Texas Press Austin, USA. 2011, pages 369.
* Terri Ginsberg, Chris Lippard, Historical Dictionary of Middle Eastern Cinema, Scarecrow Press, UK. 2010, 527 pages.
* Jean-François, Brière, Dictionnaire des cinéastes africains de long métrage, Karthala-ATM, 411 2008, pages.
* Roy Armes, Dictionary of African Filmmakers, Indiana University Press, USA. 2008, 402 pages.
* Viola, Shafik, Popular Egyptian Cinema: Gender, Class, and Nation, American University Press in Cairo, Egypt. 2007, 349 pages.
* Joel S. Gordon, Revolutionary melodrama: popular film and civic identity in Nasser's Egypt, Middle East Documentation Center, 2002, 300 pages.
* Leaman, Oliver, Companion, Encyclopedia of Middle Eastern and North African Film, London : Routledge, 2001.
* Hind Rassam Culhane, East/West, an ambiguous state of being: the construction and representation of Egyptian cultural identity in Egyptian film, P. Lang, 1995, 226 pages.
* Keith, Shiri, Directory of African film-makers and films, Greenwood Press, 1992, 194 pages.
* Peter Cowie, International Film Guide, Tantivy Press, 1977, 536 pages.

## Notes

* ↑ «Egyptian director Ali Badrakhan returns to the silver screen after 14-year hiatus - Film - Arts & Culture - Ahram Online».
# Alejandro Sánchez Benítez

Alejandro "Álex" Sánchez Benítez (Barcelona, 3 de febrer de 1991) és un futbolista professional català que juga com a porter pel CF Badalona. Va formar part de la selecció espanyola sub-19 que va disputar el Campionat d'Europa de la UEFA Sub-19 de 2010 en què la selecció espanyola hi va quedar subcampiona.

## Referències

* ↑ «Foggia, in arrivo l'ex Valencia Alex Sanchez» (en italià). Tutto Mercato Web, 14-07-2016. [Consulta: 21 juliol 2017].
* ↑ Mundo Deportivo. «La selección, con siete culés, viaja a Francia», 17-07-2010. [Consulta: 19 gener 2021].
* ↑ «Espanya, subcampiona d'Europa després de caure davant de França». La Verdad, 30-07-2010 [Consulta: 19 gener 2021].

## Enllaços externs

* Álex Sánchez a BDFutbol
* Álex Sánchez, Fitxa a Soccerway
* Álex Sánchez a La Preferente
# Aletoscopi

L'aletoscopi és un instrument per veure fotografies amb una lent per ampliar i mostrar-los amb proporcions i relacions naturals. El aletoscopi va ser inventat per Carlo Ponti el 1860 i patentat al 1861. Les fotografies solien ser vistes i mostrades sobre un marc corb. L'esteroscopi podia mostrar efectes diaris i nocturns, ja sigui observant la llum directa o mitjançant dos miralls laterals que la reflectien. És la versió més gran d'un megalethoscope, podent descriure l'aletoscopi com el precurssor d'aquest, tot i que l'únic canvi són les dimensions.

## Referències

* ↑ http://www.thefreedictionary.com/Alethoscope
* ↑ Hannavy, John (2007). Encyclopedia of Nineteenth-Century Photography. Nova York: Routledge
* ↑ Magic visions before the advent of the cinema by Carlo Alberto Zotti Minici

## Enllaços externs

* Imatge d'un alethoscope anunci
# Amplirhagada questroana

Amplirhagada questroana és una espècie de gastròpode eupulmonat terrestre de la família Camaenidae pròpia d'Austràlia.

## Alimentació

Menja detritus.

## Distribució geogràfica

És un endemisme d'Austràlia: Austràlia Occidental.

## Referències

* ↑ uBio (anglès)
* ↑ Australian Biological Resources Study (anglès)
* ↑ Slack-Smith, S. (1996). "Amplirhagada questroana." 1996 Llista Vermella de la UICN. Unió Internacional per a la Conservació de la Natura, edició 1996. [Consulta: 21 abril 2023]
* ↑ Encyclopedia of Life (anglès)

## Bibliografia

* Solem, A., 1981. Camaenid land snails from Western and central Australia. II. Taxa from the Kimberley, Amplirhagada Iredale, 1933. Records of the Western Australian Museum, Supplement 11: 147–320 (193).

## Enllaços externs

* BioLib (anglès)